Surathai21/ocs-krisdika huggingface dataset:
พระราชบัญญัติยศตำรวจ (ฉบับที่ 2) พ.ศ. 2495
วันที่ประกาศ: 1952-08-26

content: พระราชบัญญัติ ยศตำรวจ (ฉบับที่ ๒) พ.ศ. ๒๔๙๕
content: ภูมิพลอดุลยเดช ป.ร. ให้ไว้ ณ วันที่ ๑๔ สิงหาคม พ.ศ. ๒๔๙๕ เป็นปีที่ ๗ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยยศตำรวจ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติยศตำรวจ (ฉบับที่ ๒) พ.ศ. ๒๔๙๕”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความในมาตรา ๔ แห่งพระราชบัญญัติยศตำรวจ พุทธศักราช ๒๔๘๐ และให้ใช้ความต่อไปนี้แทน “มาตรา ๔ ยศตำรวจมีตามลำดับ ดังนี้ ๑. สัญญาบัตร นายพลตำรวจเอก นายพลตำรวจโท นายพลตำรวจตรี นายพลตำรวจจัตวา นายพันตำรวจเอก นายพันตำรวจโท นายพันตำรวจตรี นายร้อยตำรวจเอก นายร้อยตำรวจโท นายร้อยตำรวจตรี ๒.
sectionNo: 3
content: ประทวน นายดาบตำรวจ จ่านายสิบตำรวจ นายสิบตำรวจเอก นายสิบตำรวจโท นายสิบตำรวจตรี”
content: ผู้รับสนองพระบรมราชโองการ จอมพล ป. พิบูลสงคราม นายกรัฐมนตรี